Diari Oficial de la Generalitat Valenciana


Sumari del DOGV 1252, del 26-02-1990 (1990/816654)

ORDRE de 8 de febrer de 1990, del Conseller d'Obres Públiques, Urbanisme i Transports, per la qual s'aprova el pla d'actuacions en coordinació amb les Diputacions Provincials per a l'any 1990, en matèria d'obres públiques, habitatge, transports i comunicacions.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/08/(1)/dof/vci/html**

### Dades del document

Número de DOGV
:   1252

Data del DOGV
:   26-02-1990

Secció del DOGV
:   DISPOSICIONS GENERALS

Número del document
:   1990/816654


Data del document
:   08-02-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 8 de febrer de 1990, del Conseller d'Obres Públiques, Urbanisme i Transports, per la qual s'aprova el Pla d'actuacions en coordinació amb les Diputacions Provincials per a l'any 1990 en matèria d'obres públiques, habitatge, transports i comunicacions.  
El Pla d'actuacions en coordinació amb les Diputacions Provincials per a 1990 en matèria d'obres públiques, habitatge, transports i comunicacions segueix en línies generals, l'esquema del Pla de 1989. Conté, tanmateix, alguns aspectes destacables, en uns casos perquè s'avança en el procès de coordinació o s'incorporen elements nous, i en tots aquests perquè es manté encara una forta indeterminació pressupostària.  
Com a qüestions de major interés cal destacar les següents:  
- Les programacions d'inversions i els pressupostos que s'avancen són merament indicatius, hauran d'ajustar-se, per part de la Conselleria d'Obres Públiques, Urbanisme i Transports a allà que, quan s'escaiga, aproven les Corts Valencianes; els pressupostos definitius de les Diputacions Provincials seran els aprovats pels respectius Plens.  
- En matèria de carreteres, es recullen les directius, criteris i actuacions emanades del Pla de Carreteres de la Comunitat Valenciana. En particular, i amb la finalitat que el conjunt de la xarxa bàsica el gestione la Generalitat, s'avança en el procès de cessions de titularitat d'unes administracions a altres, iniciat en 1989 amb les transferències de gestió de determinats trams de carreteres de les províncies de Castelló i València. Per a 1990 es proposen transferències de gestió en certs trams de la província d'Alacant. Alguns d'aquests han estat ja delimitats, mentre que altres són encara objecte d'estudi.  
Cal destacar l'increment del pressupost de la Generalitat per aquest programa: davant els 2.693.223.536 Pessetes, recollits en el Pla per 1989, les previsions per a 1990 es situen al voltant dels 92.211.139.861 pessetes.  
De la mateixa manera que ocorre amb les inversions en carreteres, les previsions pressupostàries de la Generalitat Valenciana en matèria d'infrastructura hidràulica urbana creixen des dels 5.161 milions de pessetes, pressupostades inicials per l'any 1989, fins els 11.140 milions de 1990.  
Aquestes previsions, que no poden considerar-se encara garantides, reflecteixen l'interés del Programa Econòmic Valencià II per l'eliminació de tots els estrangulaments l'origen dels quals poguera situar-se en les deficiències d'infrastructures viàries i hidràuliques.  
En matèria d'habitatge, no hi novetats respecte al manteniment del programa de rehabilitació d'edificis i habitatges, que continua gestionant-se a través de les Oficines Comarcals en els termes recollits en Plans anteriors.  
Tanmateix l'aprovació del Decret 75/89 de 15 de maig del Consell de la Generalitat Valenciana, que estableix les ajudes econòmiques directes per al finançament d'actuacions protegibles en matèria d'habitatge, permetrà considerar la figura dels Programes de Renovació Urbana, l'objecte dels quals és intervenir en àrees urbanes degradades que exigesquen tant la rehabilitació dels habitatges com la de l'espai urbà. Ja que activitats com l'execució i millora d'infrastructures municipals, el condicionament d'edificis dotacionals, etc, caracteritzen bona part dels Plans d'Obres i Serveis, sembla coherent incloure els Programes de Renovació en l'àmbit de les actuacions coordinades.  
- Per últim i en matèria de Transports i Comunicacions, s'intenta el manteniment de Serveis de Transport en àrees de muntanya, mentre s'inicia una línia de suport a les instal·lacions de telefonia rural.  
Així, doncs, i amb els continguts exposats, el Consell Superior de Coordinació, tot complint les atribucions contingudes en l'article 1.5 del Decret 98/1986, de 30 de juliol, del Consell de la Generalitat Valenciana, emeté informe favorable en la reunió que tingué el dia 23 de de novembre de 1989 sobre la proposta del Pla d'Actuacions en coordinació amb les Diputacions Provincials en matèria d'obres públiques, habitatge, transports i comunicacions per a 1990.  
Reunit el Consell de Coordinació d'Obres Públiques en sessió de 20 de novembre de 1989, acordà elevar al Conseller d'Obres Públiques, Urbanisme i Transports la citada proposta per a l'aprovació definitiva.  
En virtut d'allà establert en l'article 16 del Decret 129/85 de 23 d'agost, del Consell de la Generalitat Valenciana que fixa les directrius de coordinació de les funcions pròpies de les Diputacions Provincials de la Comunitat Valenciana declarades d'interés comunitari.  
DISPOSE:  
Article 1r.  
Queda aprovat definitivament el Pla d'actuacions en coordinació amb les Diputacions Provincials per a l'any 1990 en matèria d'obres publiques, transports, habitatge i comunicacions en els termes establerts en la present Ordre.  
Article 2n.  
En matèria d'infrastructura de carreteres, el Pla d'actuacions per a 1990 es regirà pels criteries següents:  
1. Durant 1990 les Administracions Autonòmica i Local s'emprendran les actuacions que emanen de l?execució del Pla de Carreteres de la Comunitat Valenciana, que seguirà les seues directrius i criteris.  
2. Durant 1990 cada administració actuarà sobre la xarxa de què és titular, tret d'aquelles actuacions que hagen estat encomanades explícitament a l'altra administració per a una major eficàcia en la gestió.  
Així, i completant el procés iniciat en 1989, la Generalitat Valenciana, a partir de l'1 de gener de 1990 i per temps indefinit, assumirà la gestió dels següents trams de titularitat de la Diputació Provincial d'Alacant pel que fa a conservació i explotació:  
- Carretera C-3323. Tram Rojales - N-332 (Guárdamar). Longitud, 6,200 Km.  
- Carretera AP-2121. Tram A-210 (Ibi) - A-213 (Carretera Sant Vicent-Castalla) Longitud 14,600 Km.  
- Carretera AP-2111. Tramo A-210 (Carretera Ibi-Villena) - A-211 (Carretera Castalla-Sax). Longitud 1,700 Km.  
- Carretera AV-1811. Tram A-181 (Aguas) - A-181 (Relleu). Longitud 7,200 Km.  
- Carretera AP-3061. Tram Elx-Dolores. Longitud 17,500 Km.  
- Carretera AP-1732. Tram A-174 - A-173. Longitud 2,315 Km.  
Anàlogament, la Diputació Provincial d'Alacant assumirà la gestió dels següents trams de titularitat autonòmica.  
- Carretera A-421. Tram N-340 (Albatera)- AP 4210 (Hondón de los Frailes). Longitud 7,350 Km.  
- Carretera A-173. Tram N-332 ( la Vila Joiosa). AP-1731 i GQ-4453-AS-3331. Longitud 5,325 Km.  
- Carretera A-161. Tram N-340 - Benifallim en la seua totalitat. Longitud 22,988 Km.  
- Carretera A-162. Tram A-161 - Torremanzanas, en su totalidad. Longitud 0,404 Km.  
La gestió de la carretera A-214, tram S. Vicent-N-340 (Sant Joan, amb una longitud de 9,9 Km s'assignarà a una o altra administració en funció dels resultats de l?Estudi Viari de l'Alacantí.  
La Generalitat Valenciana mantindrà la titularitat del tram de la CS-201 comprés entre la CS-200 i Ribesalbes.  
3. En la resta de trams de carreteres, les respectives administracions emprendran actuacions que afavoresquen fonamentalment:  
- la conservació ordinària i periòdica de la xarxa.- la millora de la seguretat vial.  
- la millora de les infrastructures pel que fa a la prevenció de les avingudes.  
Les actuacions en matèria de seguretat vial en punts de trobada de carreteres de distinta titularitat, les executarà la Conselleria d'Obres Públiques, Urbanisme i Transports, independentment d'aquelles que amb coneixement de la Conselleria d'Obres Públiques Urbanisme i Transports, puguen executar les Diputacions a indicació de la Direcció General de Trànsit o de la mateixa Conselleria.  
4. L'elaboració i seguiment de la programació conjunta i detallada es durà a terme per la comissió operativa que, per a cada província, es creà en el Pla d'actuacions per a 1989.  
5. L'import de les inversions a fer en la xarxa de carreteres ascendirà a 44.932.522.021 PTA. Correspondrà a cada administració les quantitats següents:  
- Generalitat Valenciana: 45.532.217.773 PTA.  
- Diputació Provincial d'Alacant: 607.985.218 PTA.  
- Diputació Provincial de Castelló: 254.058.652 PTA.  
- Diputació Provincial de València: 4.175.806.546 PTA  
Total: 24.543.701.853 PTA.  
El finançament de totes i cadascuna de les obres es farà de manera separada i s'evitarà el cofinançament d'aquestes  
6. Les actuacions proposades per la Conselleria d'Obres Públiques i executables amb càrrec al pressupost per a 1990 d'aquesta són les que conté a l'annex d'aquesta Ordre.  
Article 3r.  
A) En matèria d'infrastructura hidràulica urbana, el Pla d'Actuacions per a 1990 es regirà pels criteris següents.  
1. En matèria de proveïment a nuclis urbans, la Conselleria d'Obres Públiques, Urbanisme i Transports es reserva la planificació, programació i execució d'obres de captació emmagatzemament i conducció en alta.  
Tanmateix, algunes d'aquestes actuacions podran ser acomplertes per les diputacions, sempre que així s'acordés en la comissió creada a tal fi.  
2. L'execució de les obres de distribució en baixa de proveïment, tan de nova execució com de renovació i millora, correspondrà, amb caràcter general a les Diputacions Provincials.  
3. En les obres de sanejament i depuració correspon a la Conselleria d'Obres Públiques, Urbanisme i Transports, la planificació, programació i execució de les plantes de tractament d'aigües residuals o emissaris submarins, com també els col·lectors generals que complementen les esmentades instal·lacions.  
4. Correspondrà a les diputacions l'execució de les xarxes de sanejament que complementen les actuacions procedents o que tinguen per finalitat la renovació i millora de les xarxes que hi ha.  
5. La gestió de les obres de canalització per a defensa contra avingudes correspondrà exclusivament a la Conselleria d'Obres Públiques Urbanisme i Transports.  
6. Les comissions operatives previstes pel Pla de 1989 seran responsables de l?elaboració i seguiment de la programació conjunta, i vetllaran per la coherència de les propostes que es formulen i faran una anàlisi detallada de cada una de les actuacions que es desenvolupen.  
B) El pressupost d'inversions de la Generalitat i les Diputacions per a 1990 serà el següent:  
- Generalitat Valenciana: 45.301.887.067 PTA.  
- Diputació Provincial d'Alacant: 847.012.044 PTA.  
- Diputació Provincial de Castelló: 111.614.120 PTA.  
- Diputació Provincial de València: 1.298.729.645 PTA.  
Total 75.046.293.411 PTA.  
L'aplicació i gestió d'aquest pressupost es farà amb els termes següents:  
1. Tret de les obres ja acordades en programes anteriors, no s'emprendrà l?execució d'obres cofinançades noves, sinó que es procedirà a un finançament per separat.  
Aquestes obres ja contractades i que figuren amb finançment conjunt són les següents:  
- Proveïment de la Marina Alta.  
- Sanejament del riu Serpis-Col·lector i depuradora d'Alcoi.  
Finançament establert:  
Conselleria d'Obres Públiques, Urb. i Transp., 70% Diputació Provincial d'Alacant, 30%  
- Ontinyent: col·lector i depuradora.  
Finançament establert:  
Conselleria d'Obres Públiques, Urb. i Transp., 70% Diputació Provincial de València, 30% Ajuntament d'Ontinyent, 20%  
- Depuradora de la Vall d'Uixó  
Finançament obert:  
Conselleria d'Obres Públiques, Urb. i Transp., 50% Diputació Provincial de Castelló, 30% Ajuntament de la Vall d'Uixó, 20%  
- Depuradora i col·lectors de Cocentaina, Muro i Alqueries.  
Finançament establert:  
Conselleria d'Obres Públiques, Urb. i Transp., 7007o Diputació Provincial d'Alacant, 30%  
2. Les obres de la Generalitat ja contractades, sense finançament compartit i amb anualitat per a 1990 són les que figuren com a tal en l'annex d'aquesta Ordre, per un import de 8.697.301.749 PTA.  
3. L'anualitat de 1990 per al Pla de València ascendirà a 4.396.515.372 PTA.  
4. Les obres a contractar per la Generalitat en l?exercici de 1990 són les que figuren com a tals en l'annex.  
5. Les transferències de capital de la Generalitat per al mateix any seran 1.230 milions de pessetes, segon el desglose contengut en l'annex.  
C) Fixació de prioritats a les diputacions provincials.  
D'acord amb els criteris establerts en l'apartat A), l'actuació de les diputacions ha d'anar dirigidada, preferentment i prèvia sol·licitud municipal, a completar les infrastructures en baixa, quan aquestes no hi siguen o hagen de ser objecte de millora i renovació en cada cas.  
Article 4r  
Es manté el programa de rehabilitació d'edificis i habitatges per a tot l?àmbit de la Comunitat Valenciana, gestionat per la Conselleria d'Obres Públiques, Urbanisme i Transports amb el suport administratiu i tècnic de les Oficines Comarcals que hi ha.  
La participació de les Administracions Locals en aquest programa respondrà als criteris següents:  
1. Serà per compte dels ajuntaments dels municipis en que estan ubicades les Oficines Comarcals de Rehabilitació d'edificis i habitatges tant els locals d'aquestes com les despeses que tinguen.  
2. Es prorroga el conveni en vigor entre la Conselleria d'Obres Públiques, Urbanisme i Transports i la Diputació Provincial de València.  
Segons els termes d'aquest conveni, la Diputació proveirà el personal auxiliar o administratiu de les oficines d'Alzira, Aiora, Requena, Gandia, Llíria, Ontinyent, Sagunt i Xàtiva, bé a través dels seus mitjans humans o mitjançant les contractacions que calga. El cost d'aquest personal per a 1990 ascendeix a 45.745.555 PTA.  
3. Es renova el conveni entre la Conselleria d'Obres Públiques, Urbanisme i Transports i la Diputació de Castelló, d'acord amb els criteris següents:  
La Diputació proveirà el personal auxiliar i administratiu de les Oficines de Morella, Vinaròs i Segorbe, bé a través dels mijans humans o mitjançant les contractacions necessàries El cost d'aquest personal per a 1990 ascendeix a 4.800.300 PTA.  
4. La Conselleria d'Obres Públiques, Urbanisme i Transports assumirà la direcció del programa com també el cost dels titulats superiors i mitjans, de les Oficines Comarcals, que ascendeix a 03.487.732 PTA per a 1990.  
B) A petició del municipis, es desplegaran programes de renovació urbana integral a través de la coordinació entre les Diputacions Provincials i els beneficis i ajudes econòmiques directes que s'estableixen en el Decret 75/89, de 15 de març, del Consell de la Generalitat Valenciana.  
Per a l?elaboració de la programació conjunta de 1990, i el seguiment detallat, es creen tres comissions provincials cada una d'aquestes estarà integrada per quatre membres, dos de cada administració.  
Article 5é  
Les Diputacions Provincials procuraran, en la mesura de les possibilitats que tinguen, el manteniment de determinades línies de transports deficitàries en àrees de muntanya amb greus problemes de comunicació.  
Article 6é  
En funció de la dotació assignada en aquesta matèria pels pressupostos de la Generalitat Valenciana i de les Diputacions Provincials, es mantindrà una línea de suport a les instal·lacions de telefonia rural, en termes semblants als establerts per a l'any 1989.  
DISPOSICIO FINAL  
Aquesta Ordre vigirà l?endemà de ser publicada en el Diari Oficial de la Generalitat Valenciana.  
València, 8 de febrer de 1990.  
El Conseller d'Obres Públiques, Urbanisme i Transports, EUGENIO BURRIEL DE ORUETA  
ANNEX  
Actuacions de la Conselleria d'Obres Públiques, Urbanisme i Transports  
Infraestructura hidràulica. Denominació del projecte anualitat (milers de pessetes)  
- Obres cofinançades. 402.270  
- Ontinyent. Depuradora. 402.270  
- Obres en execució. 3.621.550  
- Depuradora de Requena, 103.920.  
- Col·lector i planta depuradora. Alcalà de Xivert. 150.000  
- Camp de Túria. Sanejament i depuració. 413.700  
- Sanejament i depuració nuclis aïllats. 341.000  
- Canalització del riu Serpis. Gandia 200.000  
- Canalització de rambles i barrancs. 567.760  
- Sanejam. Canyoles. Dep. Canals i Alcúdia. 266.970  
- Obres de proveïment. Nuclis deficitaris. 287.000  
- Infr. c. hidr. Conveni Consell M. de l?Horta 600.000  
- Elx. Infrastructura hidràulica 241.200  
- Alcoi. Infrastructura hidràulica. 40.000  
- Canalitzacions i defenses. Baix Segura i d'altres. 410.000  
Actuacions a iniciar en 1990 2.597.000  
- Emissari de Benicarló. 80.000  
- Emissari de Vinaròs. 100.000  
- Modificats i liquidacions. 1.000.000  
- Assistències tècniques. 350.000  
- Mitjans material 125.000  
- Foia de Castalla, sanejament. 180.000  
- Proveïment a la província de Castelló. 62.000  
- Dénia. Col·lector pluvial. 400.000  
- Peníscola. Canalització barranc Sangonera. 100.000  
- Col·lector i depuradora de Buñol i Alboraiglo. 100.000  
- Proveïment a la Marina Baixa. 100.000  
- Pla de sanejament de València 3.290.000  
- Pla de sanejament de València 3.290.000  
- Subvencions. 1.230.000  
- Obres de sanejament. Prov. de València Diputació de València. 140.000.  
- Proveïment d'aigua a la Marina Alta. Consorci de la Marina. 340.000   
- Infrastructura hidràulica d'Alcoi. MOPU. 500.000.   
- Obres urgents de proveïment. Ajuntaments. 250.000  
Total: 77.055.708.  
Infraestructura de carreteres  
Denominació del projecte anualitat (milers de pessetes)   
- Eix vertebrador Castelló-Morella 53.726   
- Eix vertebrador Alzira-Borriol 9.876   
- Eix vertebrador València-Ademúz 1.222.334  
- Area Metropolitana de València (BEI) 323.769   
- Area Urbana de Castelló 51.878   
- Eix vertebrador 5, València-Alcoi-Alacant 745.436   
- Area Metropolitana d'Alacant. 25.000   
- Area Urbana d'Elx. 25.000   
- Condicionament itiner. bàsics de Castelló. 476.074   
- Condicionament itiner. bàsics de València. 105.213.   
- Itinerari bàsic d'Alacant. 421.027   
- Millora de la xarxa local de Castelló 712.971   
- Millora de la xarxa local de València 901.242   
- Millora de la xarxa local d'Alacant 1.037.468   
- Mitjans Materials 200.000   
- Eix vertebrador 4, Almansa-Gandia 463.428   
- Eix vertebrador València-Alcoi-Alacant. Xàtiva-l?Olleria 87.875   
- Itinerari bàsic Onda-Grau de Borriana 212.694   
- Itinerari bàsic Elda-Monòvar-el Pinós 190.623   
- Itinerari bàsic Asp-Elx-Santa Pola 630.900   
- Eix vertebrador 6, Alcoi-Torrevella 110.214   
- Millora d'accessos comarques de l?interior xarxa bàsica 148.290   
- Millora d'accessos comarques de l'interior xarxa local 190.655   
- Assistèncis Tecniques 718.734   
- Expropiacions 514.313   
- Modificats i Liquidacions 300.000   
- Itinerari bàsic Ontinyent-Villena-Yecla 279.552   
Total: 52.468.314


Còpia Permalink ELI